మనీలా: ప్రధానమంత్రి నరేంద్ర మోదీ, అమెరికా అధ్యక్షుడు డోనాల్డ్ ట్రంప్ సోమవారంనాడు సమావేశమయ్యారు. 31వ ఆసియాన్ సదస్సుకు విచ్చేసిన సందర్భంగా ఉభయులూ కలుసుకుని దైపాక్షిక అంశాలపై చర్చించారు. అనంతరం సంయుక్తంగా మీడియాతో మాట్లాడారు. భారత్, అమెరికా మధ్య సంబంధాలు మరింత పెరుగుతున్నాయని, మా సంబంధాలు అన్నింటికీ అతీతమని మోదీ ఈ సందర్భంగా అన్నారు. ఆసియా భవిష్యత్ ప్రయోజనాలు, మానవత్యం దిశగా తాము కలిసి పనిచేసేందుకు కంకణబద్ధులై ఉన్నామని చెప్పారు. 'మరోసారి ప్రెసిడెంట్ ట్రంప్ను కలుసుకోవడం చాలా సంతోషంగా ఉంది' అని మోదీ అన్నారు. మోదీని కలుసుకోవడం ఎంతో గౌరవప్రదంగా తాము భావిస్తున్నట్టు ట్రంప్ పేర్కొన్నారు. మోదీని తాను ఇంతకుముందే శ్వేతసౌధంలో కలిశానని, ఆయన మంచి స్నేహితుడని, భారతదేశ అభివృద్ధికి ఎన్నో గొప్ప పనులు చేస్తున్నారని ట్రంప్ ప్రశంసించారు. మోదీ నాయకత్వంలో ప్రజలకు మంచి ఫలితాలు అందుతున్నట్టు తాను విన్నానని, మునుముందు కూడా ఆయనతో కలిసి పనిచేసేందుకు తాముసిద్ధంగా ఉన్నామని ట్రంప్ అన్నారు.ట్రంప్, మోదీ మధ్య జరిగిన ద్వైపాక్షిక చర్చల్లో ఉగ్రవాద నిరోధక చర్యలు, వాణిజ్యం, ఇండో-పసిఫిక్ ప్రాంతంలో భద్రతా పరిస్థితి తదితరల అంశాలు ప్రస్తావనకు వచ్చినట్టు తెలుస్తోంది. అయితే ఆ వివరాలను వెంటనే విడుదల చేయలేదు. ఈ ఏడాది ట్రంప్, మోదీ కలుసుకోవడం ఇది నాలుగోసారి. కాగా, ఫిలిప్పీన్స్లో మూడు రోజుల అధికార పర్యటనలో భాగంగా 31వ ఆసియాన్ సదస్సు ఓపెనింగ్ సెర్మనీలో మోదీ పాల్గొన్నారు. ఆయనతో పాటు ఫిలిప్పీన్స్ అధ్యక్షుడు రోడ్రిగో డ్యుటెర్టె, అమెరికా అధ్యక్షుడు డొనాల్డ్ ట్రంప్, చైనా ప్రధాని లీ కెకియాంగ్, రష్యా ప్రధాని దిమిత్రి  మెద్వదేవ్, జపాన్ ప్రధాని షింబో అబె, మలేసియా ప్రధాని నజీబ్ రజాక్ తదితర ప్రముఖులు హాజరయ్యారు. దీనికి ముందు, లాస్ బానోస్లోని ఇంటర్నేషనల్ రైస్ రీసెర్చ్ ఇన్స్టిట్యూట్ (ఐఆర్ఆర్ఐ)ను మోదీ సందర్శించారు. 'శ్రీ నరేంద్ర మోదీ రీసైలెంట్ రైస్ ఫీల్డ్ లేబొరేటరీ'ని ఆయన ప్రారంభించారు. ఈ సందర్భంగా రెండు భారతీయ వరి వంగడాలను ఐఆర్ఆర్ఐకు బహుమతిగా మోదీ అందజేశారు.
maneela: pradhaanamantri narendra modii, america adhyakshudu donald trump somavaramnadu samavesamayyaru. 31va asian sadassuku vichesina sandarbhamgaa ubhayuluu kalusukuni daipakshika amsaalapai charchinchaaru. anantaram samyuktamgaa meediatho matladaru. bharat, america madhya sambandhaalu marinta perugutunnaayani, maa sambandhaalu annintikii ateetamani modii ee sandarbhamgaa annaru. asia bhavishyat prayojanaalu, maanavatyam disagaa taamu kalisi panichesenduku kankanabaddhulai unnaamani cheppaaru. 'marosari president trumpnu kalusukovadam chala santoshamgaa undi' ani modii annaru. modeeni kalusukovadam entho gouravapradamgaa taamu bhaavistunnattu trump perkonnaru. modeeni taanu intakumunde swetasoudhamlo kalisanani, aayana manchi snehitudani, bharatadesa abhivruddhiki enno goppa panulu chestunnarani trump prasamsinchaaru. modii naayakatvamlo prajalaku manchi phalitaalu andutunnattu taanu vinnaanani, munumundu kuudaa aayanatho kalisi panichesenduku taamusiddhamgaa unnaamani trump annaru.trump, modii madhya jarigina dwaipaakshika charchallo ugravaada nirodhaka charyalu, vaanijyam, indo-pasific praantamlo bhadrata paristhiti taditarala amsaalu prastaavanaku vachinattu telustondi. ayithe aa vivaraalanu ventane vidudala cheyaledu. ee edaadi trump, modii kalusukovadam idhi nalugosari. kaga, philippeenslo moodu rojula adhikara paryatanalo bhagamga 31va asian sadassu opening sermanylo modii paalgonnaaru. aayanatho paatu philippeens adhyakshudu rodrigo duterte, america adhyakshudu donald trump, chaina pradhaani lee kekiang, rashya pradhaani dimitri  medwadev, japan pradhaani shimbo abe, malesia pradhaani najeeb rajak taditara pramukhulu haajarayyaaru. deeniki mundu, las banosloni international rais reserch institute (irri)nu modii sandarsinchaaru. 'shree narendra modii recylent rais feald laboratory'ni aayana praarambhinchaaru. ee sandarbhamgaa rendu bhaarateeya vari vangadaalanu irrich bahumatigaa modii andajesaaru.